23/03/2021 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
Bases de convocatoria do premio “Otero Pedrayo 2021”

Para os efectos oportunos, faise público que a presidenta da Deputación de Pontevedra, mediante resolución presidencial núm.2021001147, de 26 de febreiro de 2021, aprobou as seguintes bases: 1.1. Convócase o Premio “Otero Pedrayo 2021”, dotado con dezaseis mil euros (16.000,00 €), segundo as disposicións do regulamento correspondente.1.2. Esta convocatoria corresponde ao ano 2021, de acordo co disposto no regulamento, no que se establece o seu ámbito autonómico e o seu carácter anual; convócaa cada ano unha das deputacións provinciais da Coruña, Lugo, Ourense e Pontevedra, por esta mesma orde.1.3. Atendendo ás razóns expostas, a convocatoria e a concesión do premio, na edición de 2021, atribúeselle á Deputación de Pontevedra, que consignará na aplicación 21/330.3340.481.04 do seu orzamento de gastos o importe do premio (16.000,00 €) máis os gastos correspondentes á súa organización, e no de ingresos, as sumas que deberán achegar cada unha das demais deputacións de Galicia, cotitulares do premio, cunha contía de 2.000,00 €, e a Xunta de Galicia, con 8.000,00 €. O premio “Otero Pedrayo” ten por obxecto: —— Perpetuar e honrar a memoria da persoa egrexia no campo das letras e do coñecemento —— Premiar un labor que constituía unha contribución eminente á cultura galega —— Promover os valores propios de Galicia e as obras que leven ao esclarecemento e á mellora da súa cidadanía e institucións.3.1. Poderán optar ó premio: —— As persoas naturais nacidas ou residentes en Galicia ou con cumprida raizame nela —— Os grupos de traballo radicados en Galicia ou constituídos para promover a cultura galega —— As personalidades ou institucións que se caractericen pola difusión e polo mantemento da cultura galega 3.2. A opción ao premio determinarase por unha candidatura, que poderá ser feita por: —— Calquera persoa física ou xurídica das sinaladas no apartado 3.1., respecto de si mesmas —— As entidades académicas e culturais galegas respecto dos seus membros —— Calquera dos presidentes das deputacións provinciais de Galicia, a proposta das respectivas comisións de Cultura —— A Xunta de Galicia, oída a Consellería correspondente —— O mesmo xurado, xa constituído 4.1. A presentación de candidaturas ao premio deberá realizarse preferentemente por medios electrónicos a través do modelo “instancia xenérica” dispoñible na sede electrónica da Deputación de Pontevedra (https://sede.depo. gal). Para a presentación da inscrición, a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluído o DNIe). Opcionalmente, poderá presentarse a inscrición de forma presencial en calquera dos lugares e rexistros establecidos na normativa reguladora do procedemento administrativo común.4.2. O prazo para a presentación de candidaturas será de tres meses, a partir do día seguinte ao da publicación desta convocatoria no BOP de Pontevedra. Esta publicación realizarase tamén nos boletíns oficiais das provincias da Coruña, Lugo e Ourense, no DOG e nos diarios de máis difusión da comunidade autónoma.4.3 Xunto co formulario de presentación de candidaturas as persoas interesadas deberán achegar a seguinte documentación. —— Recensión biográfica da persoa ou agrupación que aspira ó premio —— Documentos e antecedentes que se consideren de interese para o coñecemento da súa dimensión literaria ou científica. —— Cinco exemplares do texto do traballo co que se opta ao premio, presentados a dobre espazo, letra Times New Roman corpo 12, no caso de que a proposta se basee nunha obra ou produción singular concreta. —— No caso de agrupacións e institucións, un exemplar do regulamento ou estatutos polos que se rexan e unha relación das tarefas levadas a cabo en relación co obxecto do premio.4.4. A presentación da candidatura determina a aceptación íntegra das condicións desta convocatoria e das contidas no regulamento do premio.4.5. Todos os trámites administrativos que as persoas interesadas deban realizar durante a tramitación deste procedemento faranse preferentemente por medios electrónicos a través do modelo “Instancia xenérica”, dispoñible na sede electrónica da Deputación de Pontevedra (https://sede.depo. gal), ou presencialmente en calquera dos lugares e rexistros establecidos na normativa reguladora do procedemento administrativo común.4.6 No caso de que a solicitude non reúna os datos exixidos ou calquera dos previstos no artigo 66 da LPACAP, requiriráselle á persoa interesada que emende as faltas ou presente os documentos preceptivos no prazo de 10 días hábiles e indicaráselle que, de no o facer, considerarase desistida a súa petición, que se arquivará sen máis trámites.4.7 Unha vez rematado o prazo ao que se refire o apartado 4.2. a Secretaría da Deputación de Pontevedra expedirá unha certificación das propostas presentadas que, xunto con elas e coa documentación correspondente, pasarán ao xurado do premio, para que todos os membros as coñezan con antelación suficiente á reunión de deliberación.4.8. A cada solicitude ou proposta xuntaránselle cantos documentos se consideren de interese para o mellor coñecemento do/a candidato/a.5.1. Para adxudicar este premio constituirase un xurado integrado por: - Presidencia, o Presidente da Xunta de Galicia ou persoa en quen delegue. - Vicepresidencia, a persoa titular da presidencia da deputación que convoca o premio, que este ano lle corresponde á Deputación de Pontevedra, ou persoa en quen delegue. - Vogais:. • Os presidentes das tres deputacións restantes, ou persoas nas que deleguen. • O presidente da Comisión de Cultura da Deputación que convoca, ou persoa en quen delegue. • O conselleiro de Cultura da Xunta de Galicia, ou persoa en quen delegue. • Un representante de cada un dos seguintes organismos: a) Universidade de Santiago de Compostela. b) Universidade de Vigo. c) Universidade da Coruña. d) Real Academia Galega. e) Instituto “Padre Sarmiento” de Estudos Galegos. • Cinco persoas de recoñecida autoridade científica e literaria, designadas pola Xunta de Galicia e de cada unha das deputacións. Procurarase a paridade de xéneros nos membros do xurado. - Secretaría, con voz e sen voto, o secretario da Deputación de Pontevedra, ou persoa en quen delegue.5.2. O xurado constituído emitirá o seu ditame no mes seguinte ao día no que remate o prazo de presentación de candidatos, e a súa actuación suxeitarase ao disposto nos artigos 4.2 a 4.6 do regulamento do premio.5.3. Da actuación do xurado e da adxudicación do premio redactarase unha acta detallada que, asinada polos seus membros e coa totalidade das documentacións presentadas, pasará a coñecemento do Pleno da Deputación convocante na primeira sesión que teña lugar.5.4. A copia da acta e dos demais antecedentes que cumpran para o coñecemento da tramitación do premio remitiránselles ás deputacións da Coruña, Lugo e Ourense. Realizarase no lugar e na data que determine a presidenta da Deputación de Pontevedra, nun acto solemne e coa asistencia dos membros da Corporación provincial e do xurado, así como de personalidades das artes, letras e ciencias da comunidade autónoma. Xunto co premio, a persoa galardoada recibirá unha copia da acta da reunión do xurado. No que non estea previsto expresamente nestas bases, o xurado e a Deputación convocante terán en conta as normas contidas no regulamento do premio e nos xerais do funcionamento da Corporación provincial. Os datos persoais recollidos neste procedemento serán obxecto de tratamento pola Deputación de Pontevedra, en calidade de órgano responsable, coa finalidade de xestionar este procedemento, verificar os datos e documentos que a persoa interesada declare na súa solicitude para comprobar a súa exactitude e levar a cabo todas as actuacións administrativas que, no seu caso, se deriven. A lexitimación para o tratamento baséase no cumprimento dunha tarefa en interese público ou o exercicio de poderes públicos, segundo as normas de rango legal recollidas no apartado “Normativa aplicable”, dispoñible na ficha de procedemento en https://sede.depo. gal. Pode verificar a integridade deste documento no seguinte enderezo: https://sede.depo. gal Código seguro de verificación: R7OIZPXPTHZ59K4H A Coruña, 17 de marzo de 2021. O Presidente da Deputación da Coruña, Valentín González Formoso